CELEX: C2007/269/07
Language: sl
Date: 2007-11-10 00:00:00
Title: Zadeva C-227/04 P: Sodba Sodišča (veliki senat) z dne 11. septembra 2007 – Maria-Luise Lindorfer proti Svetu Evropske unije (Pritožba – Uradniki – Prenos pravic do pokojnine – Poklicne dejavnosti pred zaposlitvijo v Skupnostih – Izračun pokojninske dobe – Člen 11(2) Priloge VIII h Kadrovskim predpisom – Splošne izvedbene določbe – Načelo prepovedi diskriminacije – Načelo enakega obravnavanja)

10.11.2007   
            
            
               SL
            
            
               Uradni list Evropske unije
            
            
               C 269/3
            
         Sodba Sodišča (veliki senat) z dne 11. septembra 2007 – Maria-Luise Lindorfer proti Svetu Evropske unije
   (Zadeva C-227/04 P) (1)
   
   (Pritožba - Uradniki - Prenos pravic do pokojnine - Poklicne dejavnosti pred zaposlitvijo v Skupnostih - Izračun pokojninske dobe - Člen 11(2) Priloge VIII h Kadrovskim predpisom - Splošne izvedbene določbe - Načelo prepovedi diskriminacije - Načelo enakega obravnavanja)
   (2007/C 269/07)
   Jezik postopka: francoščina
   Stranki
   
      Tožeča stranka: Maria-Luise Lindorfer (zastopnika: G. Vandersanden in L. Levi, odvetnika)
   
      Druga stranka v postopku: Svet Evropske unije (zastopnika: F. Anton in M. Sims-Robertson, zastopnika)
   Predmet
   Pritožba zoper sodbo Sodišča prva stopnje (peti senat) z dne 18. marca 2004 v zadevi Lindorfer proti Svetu (T-204/01), s katero je bila zavrnjena tožba za razglasitev ničnosti odločbe Sveta z dne 3. novembra 2000 o izračunu pokojninske dobe pritožnice po prenosu pavšala za odkup pravic do pokojnine, ki jih je pridobila na podlagi avstrijskega sistema, v sistem Skupnosti.
   Izrek
   
               1)
            
            
               Sodba Sodišča prve stopnje Evropskih skupnosti z dne 18. marca 2004 v zadevi Lindorfer proti Svetu (T-204/01) se razveljavi v delu, v katerem je bila tožba M.-L. Lindorfer zavrnjena zaradi neobstoja diskriminacije na podlagi spola.
            
         
               2)
            
            
               Odločba Sveta Evropske unije z dne 3. novembra 2000 o izračunu pokojninske dobe za M.-L. Lindorfer se razglasi za nično.
            
         
               3)
            
            
               V preostalem se pritožba zavrne.
            
         
               4)
            
            
               Svetu Evropske unije se naloži plačilo stroškov postopkov na obeh stopnjah.
            
         
      (1)  UL C 190, 24.7.2004.